stanford-oval/wikipedia huggingface dataset:
Jonathan Kaplan

| Jonathan Kaplan> Henkilötiedot |
| --- | --- |
Syntynyt: 25. marraskuuta 1947 (ikä 76) Pariisi, Ranska
Ammatti:  elokuvaohjaaja
Aiheesta muualla
IMDb 
Elonet
Jonathan Kaplan (s. 25. marraskuuta 1947) on yhdysvaltalainen elokuvaohjaaja.
Kaplanin vanhemmat olivat näyttelijä Frances Heflin ja säveltäjä Sol Kaplan. Hän syntyi Pariisissa, Ranskassa. Opiskeltuaan Chicagon ja New Yorkin yliopistoissa Kaplan aloitti uransa Roger Cormanin New World Picturesilla. Hänen esikoisohjauksensa oli vuoden 1971 Student Nurses. Kaplanin teki tunnetuksi vuonna 1988 ensi-iltansa saanut tosipohjainen draama Syytetty, josta Jodie Foster sai parhaan naispääosan Oscarin. Kaplanin myöhempiä elokuvia ovat olleet esimerkiksi Kielletty intohimo (1992), Bad Girls – naiset satulassa (1994) ja Särkynyt palatsi (1999).
Kaplan on ollut uransa aikana viidesti ehdolla Emmy-palkinnon ja kahdesti Berliinin elokuvajuhlien Kultaisen karhun saajaksi.
Aiheesta muualla

Jonathan Kaplan Internet Movie Databasessa. (englanniksi)
Jalkapallon Suomensarjan kausi 1966

| Suomensarjan kausi 1966 |
| --- | --- |
Joukkueiden määrä:  36
Nousseet joukkueet:  Upon Pallo Åbo IFK Kokkolan Palloveikot
Pudonneet joukkueet:  lohkojen 3 heikointa
Yleisökeskiarvo:  392
Ylempi sarjataso:  Mestaruussarja
Alempi sarjataso:  Maakuntasarja
  ← 1965 :  1967 → 
Jalkapallon Suomensarjan kausi 1966 oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Lohkovoittajat nousivat Mestaruussarjaan kaudeksi 1967.
Itälohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Upon Pallo | 22 | 18 | 4 | 0 | 71 | 18 | +53 | 40  |
| 2 | Käpylän Urheilu-Veikot | 22 | 12 | 3 | 7 | 57 | 40 | +17 | 27  |
| 3 | Herttoniemen Urheilijat | 22 | 12 | 2 | 8 | 52 | 41 | +11 | 26  |
| 4 | Mikkelin Pallo-Kissat | 22 | 11 | 3 | 8 | 55 | 49 | +6 | 25  |
| 5 | Porvoon Akilles | 22 | 10 | 4 | 8 | 42 | 34 | +8 | 24  |
| 6 | Helsingin Ponnistus | 22 | 10 | 3 | 9 | 41 | 39 | +2 | 23  |
| 7 | Lappeenrannan Pallo | 22 | 9 | 4 | 9 | 42 | 34 | +8 | 22  |
| 8 | Helsingin Palloseura | 22 | 8 | 5 | 9 | 34 | 36 | −2 | 21  |
| 9 | Hämeenlinnan Pallokerho | 22 | 8 | 4 | 10 | 34 | 54 | −20 | 20  |
| 10 | Loviisan Tor | 22 | 8 | 2 | 12 | 33 | 50 | −17 | 18  |
| 11 | Sudet | 22 | 2 | 5 | 15 | 23 | 55 | −32 | 9  |
| 12 | Kotkan Jäntevä | 22 | 3 | 3 | 16 | 27 | 61 | −34 | 9  |
Itälohko > Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| MiPK | 11 | 6 924 | 629 |
| Akilles | 11 | 6 205 | 564 |
| LaPa | 11 | 5 337 | 485 |
| UPallo | 11 | 5 239 | 476 |
| Tor | 11 | 4 359 | 396 |
| HPK | 11 | 4 016 | 365 |
| Sudet | 11 | 3 735 | 340 |
| Jäntevä | 11 | 3 062 | 278 |
| Ponnistus | 11 | 2 357 | 214 |
| HerU | 11 | 2 295 | 209 |
| KUV | 11 | 2 257 | 205 |
| HPS | 11 | 2 105 | 191 |
| Yhteensä | 132 | 47 891 | 363 |
Länsilohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Åbo IFK | 22 | 15 | 4 | 3 | 81 | 20 | +61 | 34  |
| 2 | Valkeakosken Koskenpojat | 22 | 12 | 4 | 6 | 42 | 26 | +16 | 28  |
| 3 | Rosenlewin Urheilijat -38 | 22 | 12 | 3 | 7 | 46 | 24 | +22 | 27  |
| 4 | Tampereen Pallo-Veikot | 22 | 11 | 4 | 7 | 43 | 42 | +1 | 26  |
| 5 | Turun Toverit | 22 | 7 | 8 | 7 | 41 | 41 | 0 | 22  |
| 6 | Tampereen Palloilijat | 22 | 9 | 2 | 11 | 31 | 39 | −8 | 20  |
| 7 | Porin Pallo-Toverit | 22 | 8 | 4 | 10 | 46 | 55 | −9 | 20  |
| 8 | Porin Karhut | 22 | 7 | 5 | 10 | 46 | 57 | −11 | 19  |
| 9 | Turun Pyrkivä | 22 | 8 | 3 | 11 | 33 | 54 | −21 | 19  |
| 10 | Tampereen Kisa-Toverit | 22 | 7 | 3 | 12 | 40 | 47 | −7 | 17  |
| 11 | Rauman Iirot | 22 | 7 | 3 | 12 | 35 | 53 | −18 | 17  |
| 12 | Hangö Idrottsklubb | 22 | 7 | 1 | 14 | 32 | 58 | −26 | 15  |
Länsilohko > Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| ÅIFK | 11 | 7 920 | 720 |
| HIK | 11 | 4 462 | 406 |
| TuTo | 11 | 4 318 | 393 |
| VaKP | 11 | 4 226 | 384 |
| Pyrkivä | 11 | 4 030 | 366 |
| RU-38 | 11 | 3 917 | 356 |
| PPT | 11 | 3 261 | 296 |
| TPV | 11 | 3 037 | 276 |
| TaPa | 11 | 2 408 | 219 |
| Karhut | 11 | 2 345 | 213 |
| TKT | 11 | 2 263 | 206 |
| P-Iirot | 11 | 1 917 | 174 |
| Yhteensä | 132 | 44 104 | 334 |
Pohjoislohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Kokkolan Pallo-Veikot | 22 | 14 | 7 | 1 | 40 | 20 | +20 | 35  |
| 2 | Kajaanin Palloilijat | 22 | 13 | 4 | 5 | 47 | 28 | +19 | 30  |
| 3 | Jämsänkosken Ilves | 22 | 9 | 6 | 7 | 47 | 39 | +8 | 24  |
| 4 | Oulun Palloseura | 22 | 9 | 6 | 7 | 38 | 31 | +7 | 24  |
| 5 | Kokkolan Palloseura | 22 | 8 | 7 | 7 | 33 | 35 | −2 | 23  |
| 6 | Tornion Pallo -47 | 22 | 9 | 4 | 9 | 47 | 33 | +14 | 22  |
| 7 | Kemin Into | 22 | 9 | 4 | 9 | 48 | 38 | +10 | 22  |
| 8 | Kuopion Elo | 22 | 7 | 8 | 7 | 32 | 30 | +2 | 22  |
| 9 | Seinäjoen Palloseura | 22 | 10 | 2 | 10 | 30 | 38 | −8 | 22  |
| 10 | Seinäjoen Sisu | 22 | 7 | 7 | 8 | 30 | 36 | −6 | 21  |
| 11 | Warkauden Pallo -35 | 22 | 7 | 4 | 11 | 31 | 45 | −14 | 18  |
| 12 | Kajaanin Reipas | 22 | 0 | 1 | 21 | 15 | 65 | −50 | 1  |
Pohjoislohko > Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| TP-47 | 11 | 8 735 | 794 |
| KaPa | 11 | 8 424 | 766 |
| Into | 11 | 6 639 | 604 |
| KPV | 11 | 6 188 | 563 |
| SePS | 11 | 5 581 | 507 |
| JIlves | 11 | 4 879 | 444 |
| Sisu | 11 | 4 603 | 418 |
| Elo | 11 | 4 545 | 413 |
| OPS | 11 | 4 137 | 376 |
| KajRe | 11 | 4 058 | 369 |
| KoPS | 11 | 3 585 | 326 |
| WP-35 | 11 | 2 199 | 200 |
| Yhteensä | 132 | 63 573 | 482 |
Aiheesta muualla

Suomen jalkapallon sarjataulukoita (Arkistoitu – Internet Archive)
Joseph Wu

| Jaushieh Joseph Wu |
| --- | --- |
 Wu vuonna 2023
Kiinan tasavallan ulkoministeri
 26. helmikuuta 2018–  
Presidentti:  Tsai Ing-wen
Pääministeri:  William Lai Su Tseng-chang
Edeltäjä:  David Lee
Presidentin kansliapäällikkö
 22. toukokuuta 2017 – 26. helmikuuta 2018  
Presidentti:  Tsai Ing-wen
Edeltäjä:  Liu Chien-sin (vt.)
Seuraaja:  Chen Chu
Henkilötiedot
Syntynyt: 31. lokakuuta 1954 (ikä 69)  Dacheng, Taiwan
Kansalaisuus:   taiwanilainen
Tiedot
Puolue:  DPP
Tutkinnot:  Ohion osavaltionyliopisto (PhD)
Jaushieh Joseph Wu (kiin.: 吳釗燮; pinyin: Wú Zhāoxiè, s. 31. lokakuuta 1954) on taiwanilainen politiikan tutkija ja poliitikko, joka toimii maansa ulkoministerinä. Hän edustaa demokraattista edistyspuoluetta.
Tausta ja yksityiselämä

Wu aloitti opintonsa Taiwanissa, Chengchin kansallisessa yliopistossa, josta hän valmistui valtiotieteiden kandidaatiksi. Tämän jälkeen hän muutti Yhdysvaltoihin, jossa hän opiskeli aluksi Missourin yliopistossa St. Louisissa maisteriksi ja väitteli tohtoriksi Ohion osavaltionyliopistossa. Wu palasi Taiwaniin vuonna 1989 ja aloitti uransa politiikan tutkijana Chengchin yliopistossa.
Politiikan tutkijana Wu on erikoistunut Taiwanin poliittiseen kehitykseen, Pekingin ja Taipein välisiin suhteisiin sekä Lähi-idän kysymyksiin.
Poliittinen ura

Vuosina 2012–2016 Wu toimi Taipein Yhdysvaltain edustajiston (de facto suurlähetystö) päällikkönä. Wu oli ensimmäinen DPP:tä edustanut Taiwanin edustaja Yhdysvalloissa. Wu on myös toiminut DPP:n puoluesihteerinä ja presidentin kansliapäällikkönä.
Wu nimitettiin Taiwanin ulkoministeriksi helmikuussa 2018. Nimitystä on pidettynä vetona luoda painetta Pekingiä vastaan ja vahvistaa Taiwanin suhteita Yhdysvaltoihin. Kesäkuussa 2021 Wu sanoi CNN:lle Taiwanin tulee valmistautua sotilaalliseen konfliktiin Kiinan kanssa.
Kesäkuussa 2023 Wu oli kiertueella Euroopassa saadakseen euroopalaisilta mailta diplomaattista tukea maalleen, vaikka esim. EU ei kohdellut häntä virallisesti diplomaattina. Saman vuoden joulukuussa Wu ilmoitti, että aikoo erota ministerin virastaan riippumatta siitä, miten tammikuun 2024 parlamenttivaaleissa käy. Wu ei täsmentänyt, milloin tarkalleen aikoo erota.
Kunnianosoituksia

Loistavan tähden ritarikunta (Taiwan, 2024)
Kansallinen ansioritarikunta (Paraguay, 2017)
Quetzal-ritarikunta (Guatemala, 2018)
Belizen kunniaritarikunta (Belize, 2018)
Johan Kraftman

Kraftmanin teos Karjalan talouden kehittämisestä vuodelta 1756.
Johan (Juhana) Kraftman (2. joulukuuta 1713 Porvoo – 19. elokuuta 1791 Ulvila) oli suomalainen talous- ja maataloustieteilijä, rehtori sekä Ruotsin kuninkaallisen tiedeakatemian jäsen. Hän oli yksi Suomen merkittävimpiä valistusajattelijoita 1700-luvulla.
Akateeminen ura ja koulumaailma

Porvoon lukion oppilaana ollut Kraftman aloitti opiskelun Turun akatemiassa vuonna 1731. Kahta vuotta myöhemmin hän kirjautui Uppsalan yliopistoon. Kraftman nimitettiin Turun akatemian taloustieteen dosentiksi vuonna 1746.
Hän haki fysiikan ja taloustieteen professorin virkaa, tehtäviin valittiin kuitenkin Karl Fredrik Mennander sekä Pehr Kalm. Kraftman siirtyi tämän jälkeen Porin triviaalikoulun rehtoriksi vuonna 1748. Turun akatemian talousopin dosentiksi hänet nimitettiin 1746 ja ylimmäksi matematiikan professoriksi 1755. Kraftman erosi professorin virasta kolmen vuoden kuluttua.
Porin triviaalikoulun rehtorina Kraftman tunnettiin edistysmielisenä uudistajana. Hän kehitti vanhoillisia opetusmetodeja sekä otti opetusohjelmaan uusia ns. hyödyn aikakauteen sopineita oppiaineita kuten taloustiede. Kraftmanin vuonna 1755 päättyneellä rehtorikaudella koulu nousi yhdeksi Suomen johtavista triviaalikouluista. Hän painotti erityisesti reaaliaineiden merkitystä.
Maanviljelys

Johan Kraftman oli Suomen ensimmäinen maatalousopin opettaja sekä alan kirjailija. Syksyllä 1746 hän piti Turun yliopiston historian ensimmäisen luennon maataloudesta ja sen edistämisestä. Käytännön maataloutta Kraftman harjoitti vuonna 1744 omistukseensa hankkimassa Ulvilassa sijainneessa Koiviston kartanossa. Kraftman rakennutti kartanoon useita talousrakennuksia, hän viljeli ja jalosti muun muassa omenapuita sekä perusti uusia torppia.
Merkittävimmät Kraftmanin uudisrakennukset olivat hänen suunnittelemansa kiviset härkätallit ja navetat. Nämä ns. Kraftmanin härkätallit kuuluvat nykyään Museoviraston määrittelemiin Valtakunnallisesti merkittäviin rakennettuihin kulttuuriympäristöihin. Vuonna 1784 hän kirjoitti navettarakennuksesta ja sen teknisistä ratkaisuista mittavan selostuksen ruotsalaiseen taloustieteen aikakauskirjaan.
Suurin Kraftmanin yksittäisistä projekteista oli yli kaksikymmentä vuotta kestänyt, vuonna 1785 päätökseen saatu Lattomeren soiden kuivatus niityksi ja viljelysmaaksi. Hän yritti myös viljellä hamppua, mutta huonolla menestyksellä.
Muuta

Huolimatta koulumaailmassa ja maataloudessa osoittamastaan uudistusmielisyydestä Kraftman oli yhteiskunnalliselta ajattelultaan sangen vanhoillinen. Hän oli esimerkiksi maatyöväen pakkotyölakien kannattaja ja puolestapuhuja.
Kraftmanin kirjallinen tuotanto käsittää useita valistustarkoituksessa julkaistuja kirjasia. Lisäksi hän kirjoitti aikakauslehtiin sekä kävi kirjeenvaihtoa muun muassa Anders Chydeniuksen kanssa. Ansioittensa johdosta Kraftman otettiin vuonna 1778 jäseneksi Ruotsin kuninkaalliseen tiedeakatemiaan.
Kraftmanin veli Anders Kraftman oli teologian tohtori ja myssypuolueen valtiopäivämies vuosien 1765–1766 valtiopäivillä.
Johan Kraftmanilla oli myös merkittävä vaikutus Porin kaupungin kehitykseen 1700-luvun jälkipuoliskolla yhdessä pormestari Lars Sacklénin ja kirkkoherra Mikael Lebellin kanssa. Hänellä on oma nimikkokatu Musan kaupunginosassa.
Kirjallista tuotantoa

Utdrag af academiska föreläsningar till landhushållningen (1747)
Tankar om hushållningens upphjelpande i Carelen (1756)
Tankar om Svenska folkbristen, med vederbörandes samtyckte (1756)
Tankar om den vanmagt, uti hvilken finska landtman sif befinner (1761)
Tankar om svedjande (1765)
Berättelse om Lattomeri kärrs utdikning (1785)
Tankar öfver spannemåls- och penningebristen (1786)
Tankar om kringstrykande tiggare (1787)
Aiheesta muualla

Johan Kraftman Pori-tiedossa
Joonas Neuvonen

| Joonas Neuvonen> Henkilötiedot |
| --- | --- |
Ammatti:  elokuvaohjaaja elokuvakäsikirjoittaja
Aiheesta muualla
IMDb 
Elonet
Joonas Neuvonen (s. 1979) on suomalainen elokuvaohjaaja, joka on ohjannut dokumenttielokuvat Reindeerspotting – pako Joulumaasta (2010) sekä Lost Boys (2020).
Neuvonen kuvasi narkomaaneista kertovan Reindeerspotting – pako Joulumaasta -dokumenttielokuvan omasta kaveripiiristään kameralla, jonka sai lainaksi Rovaniemen kaupungilta. Kuvauksia aloittaessaan vuonna 2003 hän oli 24-vuotias työtön, rahaton ja käytti itsekin huumeita. Tammikuussa 2013 hänet tuomittiin 2 vuoden ja 6 kuukauden ehdottomaan vankeusrangaistukseen törkeästä huumausainerikoksesta.
Johan Nordahl Brun

| Johan Nordahl Brun |
| --- | --- |
 Johan Nordahl Brun
Henkilötiedot
Syntynyt: 21. maaliskuuta 1745 Trondheim, Norja
Kuollut: 26. heinäkuuta 1816 (71 vuotta)
Kansalaisuus:  norjalainen
Ammatti:  piispa, kirjailija, virsirunoilija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Johan Nordahl Brun (21. maaliskuuta 1745 Byneset, Trondheim, Norja – 26. heinäkuuta 1816 Bergen, Norja) oli norjalainen virsirunoilija, runoilija, kirjailija ja teologi. Brun palveli Bergenin piispana vuodesta 1804.
Brun suoritti 1767 Kööpenhaminassa teologisen virkatutkinnon ja toimi sen jälkeen jonkin aikaa opettajana kotiseudulla.
Brunia on pidetty teologina puhdasoppisena ja fundamentalistina. Hän on edustettuna Norjan kirkon virsikirjassa, Norsk Psalmebog for kirke og hjem (2013),  jossa on neljä hänen virttään. Yhtään niistä ei ole käännetty suomeksi.
Brun kirjoitti laulun Udsigter fra Ulriken, josta käytetään eri nimiä: Jeg tog min nystemte Cithar, Bergenssangen tai Bergensiana. Yleensä siitä käytetään nimeä Nystemten. Ajan myötä siitä on tullut Bergenin tunnuslaulu, ja sitä lauletaan juhlatilaisuuksissa. Brunin toinen tunnettu teksti on mahtipontinen For Norge, Kiempers Fødeland.
Brunin  pojanpojanpoika on teologi Lyder Brun. Hänen tyttärenpoikansa on Nordahl Rolfsen.
Aiheesta muualla

Lisää luettavaa aiheesta Johan Nordahl Brun on Wikiaineistossa
Juho Kalliolahti

Juho Kalliolahti on suomalainen basisti, joka on tunnettu erityisesti Litku Klemetin yhtyeestä (aiemmin Litku Klemetti & Tuntematon numero). Muita yhtyeitä, joissa Kalliolahti on soittanut, ovat olleet mm. Jesufåglar, Sateenkaarina ja Zorse, sekä Mäsä, jossa Kalliolahti soittaa kitaraa. Kalliolahti on toiminut myös äänittäjänä Klemetin levyillä. Kalliolahden taiteilijanimiä ovat olleet mm. Baba-R, Niiskuneiti, Cher ja Douglas. Hänet erotettiin Klemetin yhtyeestä vuonna 2021 Punkstoon yhteydessä ilmi tulleiden asioiden vuoksi.
Juliette Mayniel

| Juliette Mayniel |
| --- | --- |

Henkilötiedot
Syntynyt: 22. tammikuuta 1936
Kuollut: 21. heinäkuuta 2023 (87 vuotta)
Kansalaisuus:  Ranska
Puoliso:  Vittorio Gassman
Lapset:  Alessandro Gassmann
Näyttelijä
Aktiivisena:  1958-1978
Aiheesta muualla
IMDb
Elonet
Juliette Mayniel (22. tammikuuta 1936 – 21. heinäkuuta 2023) oli ranskalainen näyttelijä. Vuoden 1960 Berliinin kansainvälisillä elokuvajuhlilla hän voitti parhaan naisnäyttelijän Hopeisen karhun roolistaan elokuvassa Kirmes – hän joka pelkäsi.[lähde? ] Muita elokuvia, joissa Mayniel on esiintynyt, ovat olleet Rohkea nuoruus (1959), Silmät ilman kasvoja (1960), Troijan urhot (1961) ja Assassinio made in Italy (1965).
Aiheesta muualla

Juliette Mayniel Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Juliette Mayniel
Käännös suomeksi
Jimi Palanto

| Jimi Palanto> Henkilötiedot |
| --- | --- |
Syntynyt: 2. helmikuuta 1990 Tampere
Kansalaisuus:   Suomi
Jääkiekkoilija
Lempinimi:  Jimpo Tsigago
Pelipaikka:  hyökkääjä
Maila:  vasen
Pituus:  178 cm cm
Paino:  70 kg kg
Seura
Seura:  HC Satakunta
Sarja:  Suomi-sarja
Pelinumero:  77
Pelaajaura
Pääsarjaura:  2010–
Aik. seurat:  Koovee (Suomi-sarja) Toulouse (Ranska 2) Reims (Ranska 2) Villard-de-Lans (Ligue Magnus)
| Mitalit> Maa:  Suomi.Miesten rullakiekko.MM-kilpailut  | Mitalit> Maa:  Suomi.Miesten rullakiekko.MM-kilpailut  | Mitalit> Maa:  Suomi.Miesten rullakiekko.MM-kilpailut  | Maa:  Suomi> Miesten rullakiekko. |
| --- | --- | --- | --- |
|  Hopeaa | Suomi 2015 | rullakiekko |  |
Jimi Palanto (s. 2. helmikuuta 1990 Tampere) on suomalainen jääkiekkoilija ja rullakiekkoilija. Jääkiekossa Palanto edustaa Suomi-sarjan HC Satakuntaa ja rullakiekossa Pahalampea. Hyökkääjänä pelaava Palanto kuuluu Suomen rullakiekkomaajoukkueeseen.
Ura > Jääkiekko

Palannon kasvattajaseura on Tappara. Aikuisten uransa hän aloitti kaudella 2010-2011 Suomi-sarjan Kooveen paidassa. Vuodet 2011-2014 Palanto pelasi Ranskassa, jossa hän edusti kolmea seuraa. Kaudella 2013-2014 hän pelasi Ligue Magnusissa Ours de Villard-de-Lansin paidassa 19 ottelua tehden tehot 6+2. Kaudeksi 2014-2015 Palanto siirtyi Suomi-sarjan HC Satakuntaan.
Ura > Rullakiekko

Rullakiekossa Palanto edustaa SM-liigan Pahalampea. Hän voitti runkosarjan maalikuninkuuden kaudella 2014-2015. Palanto kuuluu myös Suomen maajoukkueeseen, jota hän edusti vuoden 2015 MM-kilpailuissa, joista Suomi saavutti hopeaa.
Julio Parrilla Díaz

Julio Parrilla Díaz (s. 25. maaliskuuta 1946 Ourense) on Ecuadorissa toimiva espanjalainen roomalaiskatolinen piispa. Hänet vihittiin salesiaanien papiksi 30. maaliskuuta 1975 ja inkardinoitiin Salamancan hiippakuntaan vuonna 1981. Parrilla Díaz sai 18. huhtikuuta 2008 nimityksen Lojan hiippakunnan johtoon, ja piispaksi vihkiminen seurasi 5. kesäkuuta. Pääkonsekraattorina toimi Giacomo Guido Ottonello, jota avustivat Antonio Arregui Yarza ja Raúl Eduardo Vela Chiriboga.
Parrilla Díaz sai 12. tammikuuta 2013 nimityksen Riobamban piispaksi, jonka virkaan hänet asetettiin 2. maaliskuuta.
Juha Majalahti

| Juha Majalahti> Euran kunnanjohtaja |
| --- | --- |
 22.6.2015–  
Edeltäjä:  Matti Lahtinen
Henkilötiedot
Tiedot
Puolue:  sosiaalidemokraatti
Koulutus:  sosionomi
Juha Majalahti on Euran kunnanjohtaja. Hän sai Euran kunnanvaltuuston äänestyksessä 30 ääntä, Euran hallinto- ja henkilöstöpäällikkönä työskentelevän Johanna Aallon saadessa neljä ääntä. Yksi kunnanvaltuuston jäsenistä äänesti tyhjää. Majalahti on koulutukseltaan sosionomi.
Aiemmin Majalahti oli Karkkilan kaupunginjohtajan virassa vuodesta 2011. Sitä ennen hän työskenteli Julkisten ja hyvinvointialojen liiton talouspäällikkönä. Hän on taustaltaan sosiaalidemokraatti.
Juha Luukko

| Juha Luukko> Henkilötiedot |
| --- | --- |
Syntynyt: 19. lokakuuta 1969 (ikä 54)
Kansalaisuus:  suomalainen
Ammatti:  kunnanjohtaja
Poliitikko
Puolue:  Suomen Keskusta
Koulutus:  Kauppatieteiden maisteri
Juha Luukko (s. 19. lokakuuta 1969) on Kurikan elinvoimajohtaja, aiemmin apulaiskaupunginjohtaja ja entinen Kurikan vt. kaupunginjohtaja, Jalasjärven kunnanjohtaja. Jalasjärven valtuusto valitsi hänet yksimielisesti vuonna 2013. Aiemmin hän on työskennellyt Suomen Pankin ekonomistina, Ylistaron kunnanjohtajana, SEEK:in johtajana sekä silloisen kuntaministeri Tapani Töllin valtiosihteerinä. Hän on koulutukseltaan kauppatieteiden maisteri Jyväskylän yliopistosta.
Jimi Sumén

| Jimi Sumén |
| --- | --- |
 Jimi Sumén ja Dreams-yhtye. Kuvassa vasemmalta: Jouko "Jimi" Sumen, Veijo Naakka ja  Markku "Illi" Broman.
Henkilötiedot
Muusikko
Taiteilijanimi:  Jimi Sumén 
Aktiivisena:  1977–
Tyylilajit:  Rock, glam rock, taiderock, pop rock, jazz, synthpop
Soittimet:  kitara
Yhtyeet:  Jimi Sumén and Dreams, Jimi Sumén Projekt, Pelle Miljoona Oy, Classix Nouveaux, Yari & Onnensoturit, Sound & Fury
  [ Muokkaa Wikidatassa ] [ ohje ]  
Jouko Tapani ”Jimi” Sumén (s. 1959) on suomalainen Lappeenrannasta kotoisin oleva muusikko ja tuottaja. Hän voitti yhtyeensä Dreamsin kanssa Rockin SM-kilpailut vuonna 1977 soittamalla Jimi Hendrix -covereita, muun muassa tämän sävellyksen ”Fire” sekä Hendrixin ensimmäisen hitin ”Hey Joe”.
Hendrix-covereilla uransa aloittanut Sumén oli suomalaisen futuristisen musiikin keulakuva ja koneilla tehdyn syntikkapopin pioneeri. Suménin musiikissa kuultiin vaikutteita esimerkiksi Japanilta, Gary Numanilta ja David Bowielta. Vuosina 1981–1984 Sumén soitti englantilaisessa Classix Nouveaux -yhtyeessä.
Sumén oli kitaristina soolouransa ohella muun muassa Pelle Miljoona Oy:ssä ja Maukka Perusjätkän live-kokoonpanossa. 1980-luvulla hän tuotti useita levyjä. Suménin tuotanto alkoi 1990-luvun lähestyä jazzia, ja hän oli kitaristina Edward Vesalan Sound & Fury -orkesterissa.
Jimi Sumén sairastaa MS-tautia. Mauri ”Ming” Sumén on Jimi Suménin veli.
Diskografia

Jimi Sumén - Key West (LP) 1978
Jimi Sumén Projekt - Screenplay (LP) 1980
Jimi Sumén Projekt - "Movements" / "Swingin’ London" (7″) 1980
Jimi Sumén - "(No More) Home Movies" / "Neon Life" (7″/12″) 1981
Jimi Sumén - "The Model" / "Love Is a Liquid" (7″) 1981
Jimi Sumén - Between Orient and Accidents (LP) 1981
Jimi Sumén - Paintbrush, Rock Penstemon (CD) 1993
Aiheesta muualla

Ylen Elävä arkisto: Jimi Sumén & Dreams – "Hey Joe"
Ylen Elävä arkisto: Jimi Sumén – "Boys and Girls"
Jimi Sumén -diskografia tekijätietoineen ja eri julkaisuineen verkkosivustolla Discogs.com (englanniksi)
Jimi Sumén Projekt -diskografia tekijätietoineen ja eri julkaisuineen verkkosivustolla Discogs.com (englanniksi)
Jimi Sumén -albumeita kuunneltavissa suoratoistona verkkosivustolla Play.Spotify.com
Jimi Sumén Projekt -albumeita kuunneltavissa suoratoistona verkkosivustolla Play.Spotify.com
Julio María Sanguinetti

| Julio María Sanguinetti Coirolo |
| --- | --- |

Uruguayn 29. presidentti
 1. maaliskuuta 1985 - 1. maaliskuuta 1990  
Edeltäjä:  Rafael Addiego Bruno
Seuraaja:  Luis Alberto Lacalle
Uruguayn 31. presidentti
 1. maaliskuuta 1995 - 1. maaliskuuta 2000  
Edeltäjä:  Luis Alberto Lacalle
Seuraaja:  Jorge Batlle Ibáñez
Henkilötiedot
Syntynyt: 6. tammikuuta 1936 (ikä 88)
Puoliso:  Marta Canessa
Tiedot
Puolue:  Partido Colorado
Julio María Sanguinetti Coirolo (s. 1936) on uruguaylainen poliitikko, joka toimi maansa presidenttinä vuosina 1985–1990 ja 1995–2000.
Hän edustaa Colorado-puoluetta.
Sanguinetto on suorittanut arvosanan oikeustieteessä Montevideon yliopistossa. Hän on työskennellyt lehtimiehenä.
Juha Majanen

Juha Majanen helmikuussa 2023.
Juha Antti Majanen (s. 11. helmikuuta 1969 Halikko) on suomalainen juristi, joka valittiin vuonna 2021 valtiovarainministeriön kansliapäälliköksi valtiosihteerin nimikkeellä viisivuotiskaudelle 2021–2026. Hän seuraa tehtävässä Martti Hetemäkeä.
Majanen opiskeli oikeustiedettä Helsingin yliopistossa ja valmistui kandidaatiksi vuonna 2000. Hän on työskennellyt valtiovarainministeriössä vuodesta 2002 lähtien muun muassa hallinto- ja kehitysjohtajana ja budjettipäällikkönä sekä määräaikaisena kansliapäällikkönä Hetemäen jäätyä eläkkeelle. Uuden kansliapäällikön valintaprosessi pitkittyi, ja Majanen oli mukana vasta toisella hakukierroksella. Hänen nimityksensä varmistui maaliskuussa 2021.
Joutsenon Opisto

Joutsenon Opisto on poliittisesti sitoutumaton kansanopisto, jonka taustayhteisönä toimii Joutsenon opiston kannatusyhdistys ry. Opisto sijaitsee Lappeenrannassa entisen Joutsenon alueella.
Joutsenon Opisto tarjoaa avoimen yliopiston opetusta (psykologia, kasvastustiede, ympäristötiede, englanti ja japani), maahanmuuttajakoulutusta (Suomi toisena kielenä/S2 -linja), vuoden mittaisia yleissivistäviä linjoja (2023: Kuvataidelinja, Edetään ekoina -linja, Japanin linja, Korean linja, Englannin linja; lisäksi myös Psykologia, Kasvatustiede ja ympäristökasvatus, Arabia, Urheile ja opiskele), taideopetusta lyhytkursseina sekä mm. kaikille avoimia luentoja. Järjestettävät koulutukset ja niiden lukumäärä vaihtelevat lukuvuosittain. Kesäisin opisto järjestää Joutsenon Taidekesän.
Aiheesta muualla

Joutsenon Opiston kotisivut